На основу Одлуке Општинског већа о расписивању Јавног позива за учешће привредних субјеката у спровођењу мера енергетске санације у домаћинствима на територији општине Смедеревска Паланка број 312-349/2021-02/1 од 15. јула 2021. године и Правилника о суфинансирању мера енергетске санације („Међуопштински службени лист Општине Велика Плана и Смедеревска Паланка“ број 23/2021), Општина Смедеревска Паланка

Расписује

**ЈАВНИ ПОЗИВ**

**ЗА УЧЕШЋЕ ПРИВРЕДНИХ СУБЈЕКАТА У СПРОВОЂЕЊУ МЕРА ЕНЕРГЕТСКЕ САНАЦИЈЕ У ДОМАЋИНСТВИМА**

**НА ТЕРИТОРИЈИ ОПШТИНЕ СМЕДЕРЕВСКА ПАЛАНКА**

У оквиру реализације Одлуке о финансијској подршци енергетске санације стамбених зграда, породичних кућа и станова на територији општине Смедеревска Паланка („Међуопштински службени лист Општине Велика Плана и Смедеревска Паланка“ број 15/2021), (у даљем тексту Одлука), а у складу са чланом 15. Правилника о суфинансирању мера енергетске санације (у даљем текту Правилник), расписује се Јавни позив ради избора привредних субјеката који се баве производњом, услугама и радовима на енергетској санацији стамбених објеката. Мере енергетске санације у домаћинствима предвиђене Одлуком, спроводе се кроз сарадњу са привредним субјектима који се баве производњом, услугама и радовима на енергетској санацији стамбених објеката, а крајњи корисници бесповратних средстава су домаћинства на територији општине Смедеревска Паланка. Домаћинства која остваре право на суфинансирање могу набавити добра или услуге искључиво од привредних субјеката изабраних путем овог јавног конкурса.

Циљ спровођења мера енергетске санације је унапређење енергетске ефикасности у домаћинствима на територији општине Смедеревска Паланка.

**I ПРЕДМЕТ**

Предмет Јавног позива јесте избор привредних субјеката за спровођење активности на реализацији мера енергетске ефикасности у складу са чланом 15. Правилника.

**Мера 1.** замена (набавка са уградњом) спољних прозора и врата и других транспарентних елемената термичког омотача са одговарајућим термичким својствима према негрејаним просторијама, на породичним кућама и становима, са пратећим грађевинским радовима.

Термичка својства објекта која морају бити испуњена у погледу енергетске ефикасности након реализације ове мере су:

* Спољна столарија са следећим техничким карактеристикама (U – коефицијент прелаза топлоте):
* U≤ 1,5 W/m2K за прозоре и балконска врата
* U ≤ 1,6 W/m2K за спољна врата

Планирана укупна средстава за суфинансирање мере: 20.000.000,00 динара.

Укупно расположива средства подстицаја Општине Смедеревска Паланка и МРЕ за реализацију Одлуке износе 20.000.000,00 динара.

Максимални износ бесповратних средстава који додељује Општина Смедервска Паланка и МРЕ за финансирање појединачних пројеката грађана износи 50% од вредности укупне инвестиције са ПДВ-ом.

Максимални износ одобрених средстава по појединачном пројекту износи:

* за меру 1. - до 100.000,00 динара са ПДВ-ом по објекту;

**II ПРАВО УЧЕШЋА НА ЈАВНОМ КОНКУРСУ**

Право учешћа на овом конкурсу имају сви заинтересовани привредни субјекти који испуњавају законом утврђене услове за обављање делатности и који испуњавају услове дефинисане Правилником о спровођењу мера енергетске санације и овим Јавном позивом.

На јавном конкурсу могу учествовати привредни субјекти који врше набавку, радове и уградњу материјала, опреме и уређаја.

**III УСЛОВИ ЗА УЧЕШЋЕ НА ЈАВНОМ КОНКУРСУ**

На јавном конкурсу могу учествовати привредни субјекти који врше испоруку и радове на уградњи материјала, опреме и уређаја и испуњавају следеће услове:

* да су уписани у регистар АПР-а, а регистровани су као привредна друштва и предузетници најмање шест месеци од дана подношења пријаве,
* да над њима није покренут стечајни поступак или поступак ликвидације,
* да имају атесте за материјале и производе,

**IV. ДОКУМЕНТАЦИЈА КОЈУ ЈЕ ПОТРЕБНО ПРИЛОЖИТИ ПРИ ПОДНОШЕЊУ**

**ПРИЈАВЕ**

Подносилац пријаве је потребно да достави следећу документацију:

1. Пријавни образац (Прилог 1) у три примерка (оригинал и две копије);
2. Потписану изјаву подносиоца пријаве (Прилог 2);
3. Атести за материјале и производе

За предузетнике је потребно да изјаву достави лице које је регистровало обављање делатности као предузетник. За задруге потребно је доставити изјаву директора. Ова изјава мора бити дата након датума објављивања јавног позива.

У случају да је оснивач привредног субјекта страно правно лице, узима се изјава коју ће дати законски заступник привредног субјекта подносиоца захтева. Уколико постоји више законских заступника подносиоца захтева потребно је да сви доставе наведену изјаву која не мора бити оверена код нотара.

У случају да је оснивач привредног субјекта страно физичко лице потребно је да сви законски заступници привредног субјекта подносиоца захтева доставе наведену изјаву која не мора бити оверена код нотара.

**V. ПРЕУЗИМАЊЕ ДОКУМЕНТАЦИЈЕ ЗА ЈАВНИ ПОЗИВ**

Конкурсна документација за Јавни позив може се преузети на интернет страници Општине Смедеревска Паланка, [www.smederevskapalanka.rs](http://www.smederevskapalanka.rs)

и садржи:

− Комплетан текст Јавног позива,

− Прилог 1 - Пријавни образац,

− Прилог 2 - Изјава подносиоца пријаве,

**VI. КРИТЕРИЈУМИ ЗА ИЗБОР ПРИВРЕДНИХ СУБЈЕКАТА**

Критеријуми за одабир директних корисника (привредних субјеката) обухватају следеће:

1. цене кључних добара заједно са уградњом (максимум 14.000,00динара/м2 са ПДВ-ом за прозоре и балконска врата и 20.000,00 динара/м2 са ПДВ-ом за улазна врата);
2. рок важења цена (минимум 120 дана);

**VII. МЕСТО И РОК ДОСТАВЉАЊА ПРИЈАВА**

Подносиоци пријаву за учешће на јавном конкурсу попуњавају на српском језику, ћириличним писмом.

Попуњени, оверени и одштампани пријавни образац у три примерка (један оригинал и две копије) и пратећа документација достављају се у затвореној коверти са назнаком:

**„ПРИЈАВА ЗА ЈАВНИ ПОЗИВ ЗА УЧЕШЋЕ ПРИВРЕДНИХ СУБЈЕКАТА У СПРОВОЂЕЊУ МЕРА ЕНЕРГЕТСКЕ САНАЦИЈЕ У ДОМАЋИНСТВИМА**

**– НЕ ОТВАРАТИ“,**

са пуном адресом пошиљаоца на полеђини коверте.

Пријава се предаје лично на шалтеру Општинске управе бр.5, 6 или 7 у услужном центру или препоручено поштом на адресу:

Општина Смедеревска Паланка

Комисија за преглед и оцену поднетих захтева за суфинансирање мера енергетске санације

Вука Караџића 25, 11420 Смедеревска Паланка

Рок за подношење пријава је **03. август 2021. године.**

**Благовременом доставом сматра се препоручена пошиљка предата пошти најкасније до истека последњег дана утврђеног рока за предају конкурсне документације (печат поште), без обзира на датум приспећа. Пријаве послате на било који други начин неће бити узете у разматрање.** Неблаговремене и непотпуне пријаве се неће разматрати.

**За све додатне информације и обавештења подносилац пријаве се може обратити на контакт телефон 026/317-087 локал 121.**

За информације у вези Јавног позива можете се обратити на електронску адресу:

Е-mail: nabavka@smederevskapalanka.rs

Сва питања и одговори биће објављени на интернет страници Општине Смедеревска Паланка, [www.smederevskapalanka.rs](http://www.smederevskapalanka.rs)

**II. НЕУРЕДНА ПРИЈАВА**

Пријава ће се сматрати неуредном ако у достављеној писаној форми недостаје било који

документ из одељка IV. Јавног позива и у том случају решењем ће бити одбачена.

**IX. ОЦЕНА, ИЗБОР И ОБЈАВЉИВАЊЕ ОДЛУКЕ О ИЗБОРУ ПРИВРЕДНИХ СУБЈЕКАТА**

Оцена и избор привредних субјеката врши се у складу са Јавним позивом и Правилником.

Оцењивање и избор привредних субјеката врши Комисија за преглед и оцену поднетих захтева за суфинансирање мера енергетске санације (у даљем тексту Комисија) на основу прегледа поднетих пријава.

Пријаве са документацијом чија садржина није у складу са Јавним позивом се не оцењују

и решењем ће бити одбијене.

У току поступка оцене и избора привредних субјеката Комисија може да од Подносиоца пријаве, према потреби, затражи додатну документацију и информације.

Комисија разматра и оцењује приспеле пријаве.

Комисија ће формирати посебну прелиминарну листу привредних субјеката. Прелиминарна листа изабраних привредних субјеката се објављује на огласној табли Општинске управе и званичној интернет страници Општине Смедеревска Паланка у року од 5 дана од дана истека рока за подношење пријава.

Учесници конкурса имају право увида у поднете пријаве и приложену документацију по утврђивању прелиминарне листе изабраних привредних субјеката, у року од три дана од дана објављивања листе. На прелиминарну листу изабраних привредних субјеката учесници конкурса имају право приговора Комисији у року од осам дана од дана њеног објављивања.

Комисија је дужна да размотри поднете приговоре на прелиминарну листу изабраних привредних субјеката као и да донесе Одлуку о приговору, која мора бити образложена, у року од 15 дана од дана његовог пријема.

О спроведеном поступку Комисија води записник и сачињава Предлог коначне Одлуке о избору привредних субјеката у спровођењу мера енергетске санације и исте доставља Општинском већу на усвајање.

Општинско веће Општине Смедервска Паланка доноси Одлуку о избору привредних субјеката у спровођењу мера енергетске санације у року од 30 дана од дана истека рока за подношење приговора.

Одлука Општинског већа Општине Смедервска Паланка о избору привредних субјеката у спровођењу мера енергетске санације објављује се на огласној табли Општинске управе и званичној интернет страници Општине Смедеревска Паланка.

На Одлуку о учешћу привредних субјеката у спровођењу мера енергетске санације може се поднети приговор Општинском већу у року од 8 дана од дана објављивања. Одлука Општинског већа је коначна.

**X. НАЧИН РЕАЛИЗАЦИЈЕ ДОДЕЉЕНИХ СРЕДСТАВА**

Општина ће закључити Споразум о техничкој сарадњи у спровођењу мера енергетске санације са привредним субјектима који буду изабрани.

Након потписивања Споразума о техничкој сарадњи са привредним субјектима, Општина расписује јавни конкурс за појединачне пројекте грађана. Грађани су у обавези да приликом конкурисања доставе профактуру/предрачун издат од стране привредних субјеката са листе.

Након избора појединачних пројеката грађана и утврђивања коначног броја корисника по привредном субјекту, Општина потписује Уговор о реализацији мера енергетске санације са привредним субјектима.

Привредни субјекти су дужни да стручној комисији за праћење реализације мера енергетске санације (у даљем тексту Стручна комисија), у сваком моменту, омогуће контролу реализације активности и увид у сву потребну документацију.

Општина ће вршити пренос средстава искључиво привредним субјектима, као директном кориснику, а не грађанима као крајњим корисницима, али тек након што појединачни крајњи корисник изврши уплату директном кориснику целокупну своју обавезу и након завршетка реализације мере.

Услов да се пренесу средства директном кориснику је потврда Комисије да су радови изведени како је предвиђено предмером и предрачуном који је грађанин предао када се пријавио за меру као и у складу са записником Комисије о обављеном изласку на терен, а након извршених радова.

Корисник средстава ће вршити пренос средстава изабраним привредним субјектима у складу са закљученим уговором. Крајњи корисник ће сам сносити трошкове изведених радова који буду већи од износа субвенције наведене у члану 6. Правилника (максималног износа учешћа ЈЛС).

Контролу извршења уговорених обавеза извршиће надлежни органи који су задужени за урбанизам односно заштиту животне средине, у сарадњи са Комисијом.

Привредни субјекти до 1. децембра 2021. године достављају Општинској управи захтев за исплату средстава за суфинансирање мера енергетске санације на основу обављених радова. Уз захтев достављају фотокопију издатог рачуна за извршене радове и услуге.

Пренос средстава врши се након што:

1. комисија провери да ли су активности стварно реализоване, и то констатује записником;
2. корисник бесповратних средстава привредном субјекту исплати извршене радове у износу умањеном за одобрена бесповратна средства.

Средства која се одобре за реализацију појединачних пројеката у оквиру сваке од мера енергетске санације преносе се привредним субјектима у складу са одредбама Уговора.

На основу захтева за исплату и записника Стручне комисије, Одељење за финансије Општинске управе општине Смедеревска Паланка врши исплату из буџета.

Број: 312-349/2021-02/1

У Смедеревској Паланци, 16. јула 2021.године

 **ПРЕДСЕДНИК**

 **ОПШТИНСКОГ ВЕЋА**

 **ОПШТИНЕ СМЕДЕРЕВСКА ПАЛАНКА**

 **Никола Вучен, с.р.**

ПРИЛОГ 1

|  |  |
| --- | --- |
| **БРОЈ ПРИЈАВЕ**  | *(попуњава јединица локалне самоуправе)* |

**СПРОВОЂЕЊЕ МЕРА ЕНЕРГЕТСКЕ САНАЦИЈЕУ ДОМАЋИНСТВИМА**

**у 2021 години**

***ПРИЈАВНИ ФОРМУЛАР***

|  |  |
| --- | --- |
| ***НАЗИВ ПРИВРЕДНОГ СУБЈЕКТА*** |  |

**ПРИЈАВА**

**НА ЈАВНИ ПОЗИВ ЗА УЧЕШЋЕ ПРИВРЕДНИХ СУБЈЕКАТА У СПРОВОЂЕЊУ МЕРА ЕНЕРГЕТСКЕ САНАЦИЈЕ У ДОМАЋИНСТВИМА**

 ***1. ОСНОВНИ ПОДАЦИ О ПРИВРЕДНОМ СУБЈЕКТУ***

|  |  |  |
| --- | --- | --- |
| **1.** | **Пун назив привредног субјекта** |  |
| **2.** | **Правна форма** |  |
| **3.** | **Скраћени назив правног лица** |  |
| **4.** | **Матични број**  |  |
| **5.** | **Порески идентификациони број**  |  |
| **6.** | **Седиште**  | **Место** |  |
| **Јединица локалне самоуправе** |  |
| **Поштански број** |  |
| **7.** | **Адреса за слање поште****(навести и поштански број)** |  |
| **8.** | **Број телефона** |  |
| **9.** | **Број факса** |  |
| **10.** | **Електронска пошта** |  |
| **11.** | **Интернет адреса** |  |

 ***2. ПОДАЦИ О ЗАКОНСКОМ ЗАСТУПНИКУ***

|  |  |  |
| --- | --- | --- |
| **12.** | **Име и презиме**  |  |
| **13.** | **Пол** | 🞏 мушки 🞏 женски |
| **14.** | **Телефон** |  |
| **15.** | **Мобилни телефон** |  |
| **16.** | **Електронска пошта** |  |

 ***3. ПРОФИЛ ПРИВРЕДНОГ СУБЈЕКТА***

|  |  |  |
| --- | --- | --- |
| **17.** | **Година оснивања**  |  |
| **18.** | **Назив и шифра делатности** |  |
| **19.** | **Према подацима из финансијског извештаја за 2020. Годину привредни субјект је разврстан у:** | 🞏 микро 🞏 мало🞏 средње🞏 остало |
| **21.** | **Опис делатности** |  |

1. **ВРСТЕ МЕРА ЗА КОЈЕ СЕ НУДИ УСЛУГА**

|  |  |
| --- | --- |
|  | Замена (набавка са уградњом) спољних прозора и врата и других транспарентних елемената термичког омотача са одговарајућим термичким својствима према негрејаним просторијама, на породичним кућама и становима, са пратећим грађевинским радовима. |

1. **ЦЕНОВНИК**

**Напомена – све цене морају бити дате у РСД са ПДВ-ом**

|  |
| --- |
| **Мера 1.** Замена (набавка са уградњом) спољних прозора и врата и других транспарентних елемената термичког омотача са одговарајућим термичким својствима према негрејаним просторијама, на породичним кућама и становима, са пратећим грађевинским радовима. Подразмевани прозор је ПВЦ прозор са U ≤ 1,5 W/m2K, беле боје без ролетни и комарника. Подразумевана врата су ПВЦ врата са U ≤ 1,6 W/m2K, беле боје. |
| Назив производа | Цена материјала по метру квадратном | Цена уградњепо метру квадратном | Укупна цена по метру квадратном |
|  |  |  |  |
| Једнокрилни ПВЦ прозор 1000 x 1000 mm |  |  |  |
| Двокрилни ПВЦ прозор 1200 x 1400 mm |  |  |  |
| Улазна ПВЦ врата једнокрилна 1000 x 2100 mm |  |  |  |
| Рок важења цена: \_\_\_\_\_\_\_\_\_\_\_\_\_ |  |  |  |

Потпис и печат подносиоца

**Прилог 2**

**ИЗЈАВА**

Ја, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, број ЛК \_\_\_\_\_\_\_\_\_\_\_\_\_\_\_\_\_\_

 *(име и презиме) (број личне карте)*

законски заступник привредног субјекта\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 *(назив привредног субјекта)*

матични број: \_\_\_\_\_\_\_\_\_\_\_\_\_, изјављујем да прихватам све услове наведене у Јавном позиву за учешће привредних субјеката у спровођењу мера енергетске санације у домаћинствима на територији општине Смедеревска Паланка.

Такође изјављујем, под пуном материјалном и кривичном одговорношћу, да:

* су сви дати наводи у пријави и пратећој документацији истинити, потпуни и одговарају стварном стању,
* привредном субјекту није изречена ни трајна, ни привремена правоснажна мера забране обављања делатности у последње две године и
* власници/оснивачи и законски заступници нису правноснажно осуђивани за кривична дела против привреде, кривична дела против животне средине, кривично дело примања или давања мита, кривична дела против права по основу рада, кривичних дела као чланови организоване криминалне групе, кривично дело преваре и друга кривична дела која се гоне по службеној дужности, као и да се против њих не води истрага нити кривични поступак.

**У \_\_\_\_\_\_\_\_\_\_\_\_,**

**Датум \_\_\_\_\_\_\_\_\_\_\_\_ Потпис законског заступника**

ОБРАЗАЦ 2

Упознат/а сам са одредбом члана 103. став 1. Закона о општем управном поступку („Службени гласник РС“, бр. 18/2016), којом је прописано да у поступку који се покреће по захтеву странке орган може да врши увид, прибавља и обрађује податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе податке неопходне за одлучивање органа, захтев за покретање поступка ће се сматрати неуредним.

Поступак покрећем код Општине Смедеревска Паланка - Пријаве за Јавни позив / Конкурс за учешће привредних субјеката у спровођењу мера енергетске санације у домаћинствима које се финансирају из буџета Општине Смедеревска Паланка за 2021. годину и тим поводом дајем следећу

**И З Ј А В У**

Иако је орган обавезан да изврши увид, прибави и обради податке о чињеницама о којима се води службена евиденција, а који су неопходни у поступку одлучивања, **изјављујем да ћу сам/а за потребе поступка прибавити (заокружити)**:

1. Решење о упису у одговарајући регистар

Упознат/а сам да уколико не поднесем наведене податке неопходне за одлучивање органа, захтев за покретање поступка ће се сматрати неуредним, и да мој захтев неће бити разматран од стране комисије коју решењем образује Општинско веће.

..........................................

 (место)

..........................................

 (датум)

.........................................................................

 (потпис и печат одговорног лица)

ОБРАЗАЦ 1

Упознат/а сам са одредбом члана 103. став 1. Закона о општем управном поступку („Службени гласник РС“, бр. 18/2016), којом је прописано да у поступку који се покреће по захтеву странке орган може да врши увид, прибавља и обрађује податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе податке неопходне за одлучивање органа, захтев за покретање поступка ће се сматрати неуредним.

Поступак покрећем код Општине Смедеревска Паланка - Пријаве за Јавни позив / Конкурс за учешће привредних субјеката у спровођењу мера енергетске санације у домаћинствима које се финансирају из буџета Општине Смедеревска Паланка за 2021. годину и тим поводом дајем следећу

**И З Ј А В У**

**Сагласaн/а сам да орган** за потребе поступка може **извршити увид, прибавити и обрадити податке** о чињеницама о којима се води службена евиденција[[1]](#footnote-2), а који су неопходни у поступку одлучивања.

..........................................

 (место)

..........................................

 (датум)

.........................................................................

 (потпис и печат одговорног лица)

1. Документa о чињеницама о којима се води службена евиденција су: Решење о упису у регистар надлежног органа [↑](#footnote-ref-2)